NUORISOTYÖN AUDITOINTI- JA ITSEARVIOINTIMALLI: TAVOITTEELLISET PIENRYHMÄT 6.5.2019

Sinulla on kädessäsi päivitetty kriteeristö tavoitteelliset pienryhmät toiminnasta. Tämä on jo vähintään kolmas kerta, kun olemme ”hinkanneet” kriteerit vastaamaan nykyhetken nuorisotyötä. Muutamia kriteereitä on pudotettu pois, kaikkien sisältöä kehitetty, arviointiasteikon järjestys on muutettu ja kriteerien järjestys muutettu loogisemmaksi.

Voit käyttää kriteeristöä haluamallasi tavalla itsearvioinnissa, toiminnan suunnittelussa, uuden työntekijän perehdyttämisessä, ryhmätoiminnan kuvaamisessa kumppaneille jne. Itsearvioinnit voit toteuttaa myös osalla kriteereistä, jos koko paketin käyminen läpi ei ole tarkoituksenmukaista.

Kriteeristön päivityksen toteutti työryhmä:

Mari Helanen, Vantaa

Riikka Hellman, Vantaa

Meiju Hovi, Helsinki

Antti Ikonen, Helsinki

Joona Niemi, Vantaa

Vilma Näveri, Helsinki

Nora Pehrsson, Vantaa

Heidi Santamäki, Helsinki

Jenni Viertokangas, Helsinki

Iso kiitos Kajaluodon Ullalle ympäristökasvatus-kriteerien hiomisesta ja Verken väelle digitaalisuus-kriteerin päivittämisestä!

Kommentit ja huomiot kriteeristöstä voit lähettää Meiju Hoville, [merja.hovi@hel.fi](mailto:merja.hovi@hel.fi), p. 050-559 1757

**I Työyhteisön toiminta**

| **arviointikriteerit** | **1 puutteellinen/heikko** | **2 tyydyttävä** | **3 hyvä** | **4 erinomainen** |
| --- | --- | --- | --- | --- |
| 1. Ryhmän rakenne -   koko, ikä, kokoontumiskertojen määrä, kesto jne. | Ryhmän rakennetta ei ole ennakkoon suunniteltu, esim. ryhmän koko, kesto ja/tai ryhmäläisten ikä, ei ole tiedossa. | Ryhmän rakenne on ennakkoon suunniteltu, mutta rakenteen muutoksiin ei ole varauduttu. | Ryhmän täydentämisen periaatteista on sovittu ennakolta (myös läpinäkyvyys ja avoimuus periaatteissa). | Ohjaajat huomioivat ryhmän sisäisen rakenteen yhteyden laajempaan kokonaisuuteen, kuten nuorisotalo ja/tai alue. |
| 1. Toiminnan tavoitteellisuus | Toiminnalle on asetettu joitakin tavoitteita, mutta nuorten toiveita ei ole huomioitu. | Toiminnalle on määritelty yhteiset ja tarvittaessa yksilölliset tavoitteet, jotka tukevat toisiaan.  . | Toiminnalle on asetettu tavoitteita, jotka nuoret tuntevat ja joihin he ovat päässeet vaikuttamaan ja joihin he ovat sitoutuneet. Tavoitteita tarkennetaan ja muutetaan tarvittaessa. | Tavoitteet on luotu yhdessä ryhmän jäsenten ja tarvittaessa yhteistyötahojen ja huoltajien kanssa. |
| 1. Toimintakerran sisältö ja suunnitelmallisuus | Yksittäisiä kertoja varten on tehty suunnitelmat. Toiminta alkaa ryhmäyttämisellä. | Toimintakertojen sisältö tukee ryhmäprosessin eri vaiheita. | Yksittäinen toimintakerta on osa kokonaisuutta ja ryhmän elinkaarta. | Suunnitelmassa huomioidaan tilanneherkkyys: yksittäisen tapaamisen sisältöä muutetaan joustavasti tarpeen ja tilanteen mukaan. |
| 1. Toiminnan dokumentointi | Toiminnan dokumentointi on satunnaista. | Ohjaajat dokumentoivat toimintaa säännöllisesti. | Toiminnan dokumentointi on monipuolista ja sitä hyödynnetään ryhmän toiminnan suunnittelussa. | Nuoret osallistuvat dokumentointiin ikätasolle sopivin menetelmin. |
| 1. Asiakaspalautetiedon hyödyntäminen toiminnan suunnittelussa   . | Ohjaajat keräävät asiakaspalautetta satunnaisesti. | Asiakaspalautetta kerätään systemaattisesti. | Asiakaspalautemenetelmät ovat monipuolisia ja ryhmän kannalta perusteluja: kyselyt, keskustelutilaisuudet, suullinen palaute yms. ja tuloksia hyödynnetään toiminnan kehittämisessä. | Palautteita käsitellään nuorten sekä tarvittaessa huoltajien ja sidosryhmien kanssa. |
| 1. Toiminnan vaikuttavuus | Ryhmän perustettaessa on mietitty toiminnan vaikuttavuutta. | Ryhmän toiminnan aikana arvioidaan toiminnan vaikuttavuutta. | Nuorten kanssa käydään keskusteluja ryhmän merkityksestä ja toiminnan vaikuttavuudesta. | Käytössä on menetelmiä toiminnan vaikuttavuuden mittaamiseen (portfolio, tarinallinen arviointi, kyselyt tms.) |
| 1. Toiminnan arviointi | Toiminnan arviointi on satunnaista | Toimintaa arvioidaan vain ryhmän toiminnan päättyessä suhteessa tavoitteisiin. | Ohjaajat arvioivat toimintaa säännöllisesti ja hyödyntävät sitä toiminnan kehittämisessä. Nuoret ovat satunnaisesti arvioinnissa mukana. | Toimintaa arvioidaan yhdessä nuorten ja mahdollisten sidosryhmien kanssa systemaattisesti. |
| 1. Ohjaajien työ- ja vastuujaot | Ryhmän toimintaan liittyvistä työ- ja vastuujaoista sovitaan tilannekohtaisesti ryhmän toiminnan aikana. | Ryhmän toimintaan liittyvät työ- ja vastuujaot on sovittu ennakolta. | Ryhmän toimintaan liittyvät työ- ja vastuujaot ovat selkeät. | Työ ja vastuujakoja sovelletaan tilanteiden mukaan joustavasti. |
| 1. Ohjaajien osaamisen hyödyntäminen | Ohjaajat toimivat omien taitojensa ja intressiensä mukaisesti. | Ohjaajien vahvuudet ja osaaminen on osittain hyödynnetty toiminnan suunnittelussa ja toteutuksessa. | Ohjaajat hyödyntävät aktiivisesti omaa ja muiden osaamista toiminnan suunnittelussa ja toteutuksessa. | Ohjaajien oppiminen mahdollistuu. |
| 1. Ohjaajien välinen vuorovaikutus | Vuorovaikutus on asiallista. | Ohjaajat käyvät ammatillisia keskusteluja ryhmän toiminnasta. | Ohjaajien vuorovaikutus on avointa, luontevaa ja toisia kunnioittavaa. | Ohjaajat toimivat työparina toisiaan arvostaen ja tukevat toisiaan ammatillisesti. |
| 1. Nuorten tukeminen | Ohjaajilla on riittävästi tietoa nuorten taustoista ja elämäntilanteesta, esim. koulunkäynti, harrastukset, perhe, kaverit. | Nuorten yksilölliset tuen tarpeet tunnistetaan. | Ohjaajat osaavat hyödyntää erilaisia menetelmiä nuorten tukemisessa. | Ohjaajat tunnistavat oman ammattiroolinsa mahdollisuudet ja rajat nuoren tukemisessa. Ohjaajat osaavat tarvittaessa käyttää verkostoja ja ohjata nuoren muiden palveluiden piiriin. |
| 1. Ohjaajien ja nuorten välinen vuorovaikutus | Ohjaajien aika kuluu pääosin muutaman nuoren kanssa. Epäasialliseen kielenkäyttöön ja käytökseen puututaan käskyin ja kielloin. | Ohjaaja osaa käyttää myös sanatonta viestintää muistuttamaan nuoria käytöstavoista, esim. katse, eleet. Ohjaajat huomioivat kaikki nuoret. | Ohjaajilla vuorovaikutuksen periaatteina ovat avoimuus, luottamus ja usko nuoriin. | Ohjaajat ovat luoneet ilmapiirin, jossa vuorovaikutus on avointa, vastavuoroista ja toista kunnioittavaa. |
| 1. Nuorten oppiminen | Muutaman ”valikoidun” nuoren oppimiseen ja kehittymiseen kiinnitetään huomiota. | Ohjaajat tukevat nuorten sosiaalisten, tiedollisten ja käytännön taitojen oppimista, suunnitelmallisuus on vaillinaista. | Nuorten oppiminen, kehittyminen ja onnistuminen ovat keskeisiä ja tietoisia toimintaa ohjaavia periaatteita. | Nuorten oppiminen näkyy ympäristössä ja nuoret pystyvät hyödyntämään opittuja taitoja tulevaisuudessa. |
| 1. Yhteistyö huoltajien kanssa | Ryhmän toiminnasta tiedotetaan koteihin. | Huoltajien yhteystiedot ja nuoria koskevat tärkeät tiedot on kerätty. | Yhteydenpitoon on luotu toimiva käytäntö. | Yhteydenpito huoltajiin on luontevaa ja vastavuoroista. |
| 1. Yhteistyö ja verkostot | Muut ammatilliset toimijat on kartoitettu, mutta valintoja toiminnan kannalta keskeisistä yhteistyötahoista ei ole tehty. | Ohjaajat hyödyntävät vain osaa yhteistyötahoista ja verkostoista. Uusia yhteistyötahoja ei osata etsiä aktiivisesti. | Ohjaajat osaavat hyödyntää ryhmän toiminnan kannalta tarkoituksenmukaisia yhteistyötahoja ja verkostoja. | Ohjaajat ovat luoneet toimivat ja luottamukselliset suhteet yhteistyötahoihin ja verkostoihin. Uusia yhteistyötahoja etsitään aktiivisesti. |
| 1. Toiminnassa käytetyt menetelmät | Menetelmävalikko on suppea. | Ohjaajat hyödyntävät useita erilaisia menetelmiä, mutta menetelmien yhteys ryhmän tavoitteisiin jää epäselväksi. | Menetelmät ovat ryhmälle sopivia ja tukevat toiminnan päämäärää. | Käytetyt menetelmät ovat kasvatuksellisesti perusteluja ja nuoria innostavia. |
| 1. Yhdenvertaisuus ja tasa-arvo | Ryhmän monimuotoisuus (sukupuoli, uskonto, kulttuuri, vammaisuus, jne.) on tiedostettu ryhmän toimintaa toteutettaessa. | Ohjaajat pohtivat omia roolejaan tunnistaakseen mahdollisia stereotyyppisiä ajatus- ja toimintamalleja. | Ryhmässä käytetyt menetelmät mahdollistavat yhdenvertaisuuden toteutumisen | Ohjaajilla on herkkyys hyödyntää ryhmän jäsenten erilaisuutta. |
| 1. Ympäristökasvatus ja kestävä kehitys | Ympäristöasiat ovat satunnaisesti osana ryhmän toimintaa.  Ne voivat näkyä toiminnan sisältöinä ja/tai ympäristöystävällisinä toimintatapoina. | Ympäristöteemoja on sisällytetty ryhmän toimintaan ympäristöystävällisinä toimintatapoina sekä osallistumalla mm. ympäristötapahtumiin, teemaviikkoihin, kampanjoihin ja/tai toteuttamalla niitä ja retkiä erilaisiin luonto- ja ympäristötoiminnan kohteisiin. | Ympäristökysymykset ovat luonteva osa ryhmän toimintaa. Ohjaaja tuo runsaasti ympäristöteemoja ryhmän toimintaan sisältöinä, toimintatapoina ja keskusteluina. | Nuoret toimivat itse tärkeiksi kokemiensa ympäristöasioiden parissa ja toimivat ympäristövaikuttajina. Ohjaaja mahdollistaa nuorille omaehtoista ympäristötoimintaa ja tukee nuorten kasvua ympäristökansalaisuuteen. |
| 1. Digitaalisuus | Ohjaajat ymmärtävät digitaalisuuden tuomat mahdollisuudet, mutta toiminnassa ei ole huomioitu digitaalisuutta. | Digitaalista teknologiaa hyödynnetään toiminnassa satunnaisesti, mutta toiminta ei ole suunnitelmallista eikä tavoitteellista. | Ohjaajat ovat ajan hermoilla nuorten suosimista digitaalisista kanavista ja laitteista. Toiminnassa hyödynnetään ja käsitellään digitaalista teknologiaa tavoitteellisesti. | Ohjaajilla on vahva tuntemus nuorten digitaalisista kulttuureista. Toiminnassa hyödynnetään ja käsitellään digitaalista teknologiaa tavoitteellisesti, monipuolisesti ja luontevasti. |
| 1. Toimintamallit ja säännöt | Kiusaamiseen, rasismiin, uhka-, väkivalta- ja päihdetilanteisiin liittyvät toimintatavat ovat olemassa, mutta ne eivät ole ryhmän tiedossa. | Toimintamalleista ja ohjaajien tekemistä säännöistä on tiedotettu ryhmäläisiä. | Säännöt on laadittu yhdessä ryhmän jäsenten kanssa ja ne ovat kaikkien tiedossa. | Ryhmän toimintaan on luotu selkeät eri toimintamalleihin perustuvat menettelytavat ja säännöt, joihin on sitouduttu ja joita päivitetään tarpeen mukaan. |
| 1. Turvallisuus | Turvallisuussuunnitelma on tehty. Ohjaajat ovat ensiaputaitoisia. | Riskit on kartoitettu ja turvallisuussuunnitelma on kaikkien tiedossa ja käytössä. | Turvallisuusnäkökulma on huomioitu kokonaisvaltaisesti. Psyykkinen ja fyysinen turvallisuus on huomioitu toiminnassa. | Toiminnan turvallisuutta arvioidaan jatkuvasti ja siihen liittyvää arviointitietoa hyödynnetään toiminnan suunnittelussa ja toteutuksessa. |

**II Nuorten rooli toiminnan toteuttamisessa**

| **arviointikriteerit** | **1 puutteellinen/heikko** | **2 tyydyttävä** | **3 hyvä** | **4 erinomainen** |
| --- | --- | --- | --- | --- |
| 1. Nuorten välinen vuorovaikutus | Nuorten välinen vuorovaikutus on valikoivaa. Joku nuorista jää ryhmä ulkopuolelle tai vie kaiken huomion. | ”Välillä on kivaa ja välillä ilkeillään”. | Nuorten välinen vuorovaikutus on avointa, toisia arvostavaa ja syntyy luontevasti toiminnassa. | Nuorilla on mahdollisuus rakentaa itselleen merkityksellinen ja tasavertainen yhteisö ryhmän toiminnan avulla. |
| 1. Nuorten sitoutuminen toimintaan | Ryhmä kokoontuu, mutta vain osa nuorista on paikalla. Ohjaajilla tai ryhmän jäsenillä ei ole tietoa poissaolojen syistä. | Nuoret eivät jätä tulematta tapaamiseen ilman hyvää syytä. | Nuoret osallistuvat toimintaan aktiivisesti. | Ryhmän jäsenenä oleminen on nuorille tärkeää. |
| 1. Nuorten osallistuminen toiminnan ideointiin ja suunnitteluun | Nuorilla on tieto siitä kuinka vaikutetaan toiminnan ideointiin ja suunnitteluun. | Nuoret osallistuvat satunnaisesti toiminnan ideointiin ja suunnitteluun. | Osa nuorista osallistuu toiminnan ideointiin ja suunnitteluun. | Kaikki nuoret osallistuvat aktiivisesti toiminnan ideointiin ja suunnitteluun. |
| 1. Nuorten osallistuminen toiminnasta päättämiseen | Nuoria kuullaan, mutta ohjaajat tekevät päätökset. | Ohjaajat antavat nuorten valita valmiiksi annetuista vaihtoehdoista. | Nuorten kanssa sovittu siitä, miten he osallistuvat päätöksentekoon. | Toiminnasta päättäminen yhdessä on luonteva osa ryhmän toimintaa. |
| 1. Nuorten osallistuminen toiminnan toteutukseen | Toiminnan toteutus on ohjaajavetoista, nuorilla on passiivinen rooli (odottavat ohjeita). | Vain osasta nuorista muodostuu aktiivinen joukko, osa jää ”sivustakatsojiksi”. | Ryhmän toimintaan liittyvät tehtävät jakaantuvat tasapuolisesti nuorille. | Nuoret jakavat keskenään tehtäviä, ottavat omia vastuualueita ja auttavat toisiaan. |
| 1. Nuorten osaamisen ja kiinnostuksen kohteiden hyödyntäminen | Ohjaajat tunnistavat nuorten osaamista ja kiinnostuksen kohteita, mutta niiden hyödyntäminen on vähäistä. | Ohjaajat kannustavat nuoria käyttämään omaa osaamistaan. | Ohjaajat osaavat hyödyntää nuorten osaamista. | Vertaisuuden idea on luonteva osa ryhmän toimintaan. |

**III Resurssit**

| **arviointikriteerit** | **1 puutteellinen/heikko** | **2 tyydyttävä** | **3 hyvä** | **4 erinomainen** |
| --- | --- | --- | --- | --- |
| 1. Toimintaympäristö | Toimintaympäristö ja tilat soveltuvat heikosti ryhmän ja toiminnan tarpeisiin. | Toimintaympäristö ja tilat mahdollistavat sekä yksilö- että ryhmämuotoisen toiminnan toteuttamisen. | Toimintaympäristö tukee toiminnan toteuttamista ja ohjaajien on mahdollista hyödyntää erilaisia tiloja ryhmän toiminnassa. | Toimintaympäristö ja tilat ovat muunneltavissa ryhmän ja toiminnan tarpeiden mukaan on monipuolinen. Ohjaajat voivat tarvittaessa hyödyntää ulkopuolisten osaamista tilan mahdollistaman toimintojen hyödyntämisessä (esim. kiipeilyseinä). |
| 1. Toimintavälineet ja materiaalit | Toimintavälineitä on vähän ja ne ovat yksipuolisia. | Toimintavälineet periaatteessa kunnossa, mutta eivät ajanmukaisia (esim. vanhat kuntosalilaitteet, rinkat yms. laitteet tai välineet). | Toimintavälineissä ja materiaaleissa on huomioitu ekologisuus ja kierrätystä hyödynnetään. + lainaaminen | Toimintavälineet ovat monipuolisia, tukevat ryhmän tavoitteita ja ovat kasvatuksellisesti perusteluja. |